**Ministru kabineta noteikumu “Grozījumi Ministru kabineta 2016. gada 25.oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir sekmēt 1.2.1.2.pasākuma “Atbalsts tehnoloģiju pārneses sistēmas pilnveidošanai” īstenošanas efektivitāti, pilnveidojot esošos atbalsta pasākumus.Plānotais projekta spēkā stāšanās laiks ir 2020.gada 1.jūnijs |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tiesību akta projekts izstrādāts pēc Ekonomikas ministrijas iniciatīvas, lai precizētu 1.2.1.2.pasākuma “Atbalsts tehnoloģiju pārneses sistēmas pilnveidošanai” ieviešanas nosacījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 25.oktobrī Ministru kabinetā tika apstiprināti noteikumi Nr.692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”” (turpmāk – MK noteikumi Nr.692).1.2.1.2. pasākuma īstenošanas praksē konstatēts, ka MK noteikumu Nr.692 **2.6. apakšpunktā norādītā definīcija esošajā redakcijā komersantiem ir grūti izprotama un tiek neprecīzi interpretēta**. Līdz ar to, lai uzlabotu jauna produkta definīcijas uztveramību, tiek veikti attiecīgi MK noteikumu Nr.692 2.6. apakšpunkta precizējumi atbilstoši **Oslo rokasgrāmatas** “Inovāciju datu vākšanas un interpretēšanas pamatnostādnes” 4.izdevumā izmantotajai **produktu inovāciju definīcijai.** Spēkā esošajā MK noteikumu Nr.692 redakcijā nav precīza tehnoloģiju tiesību komercializācijas izpratnes skaidrojuma. Līdz ar to, **lai nodrošinātu vienotu izpratni un interpretāciju starp normatīvajiem aktiem**, tajā skaitā ar grozījumiem Ministru kabineta 2016. gada 12.janvāra noteikumos Nr. 34 “Darbības programmas "Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma “Praktiskas ievirzes pētījumi” īstenošanas noteikumiem, MK noteikumi Nr.692 **papildināti ar attiecīgu termina skaidrojumu un piemērošanu praksē 2.11. apakšpunktā.**Konstatēts, ka spēkā esošajā MK noteikumu Nr.692 redakcijā **jauna produkta vai tehnoloģijas programmatūras jomā izpratne ir nesamērīgi ierobežojoša**, neļaujot kvalificēties inovatīvam produktam vai pakalpojumam programmatūras jomā, ja netiek radīta pilnīgi jauna programmēšanas valoda vai līdzīgi, fundamentāli jauninājumi IT jomā. Ņemot vērā 2015. gada *Frascati* rokasgrāmatā “Pamatnostādnes [statistikas] datu vākšanai un ziņošanai par pētniecību un eksperimentālo izstrādi” skaidroto pētniecības un inovācijas būtību programmatūras jomā, spēkā esošajā MK noteikumu Nr.692 redakcijā iekļautie nosacījumi ir izslēdzoši tikai gadījumā, ja produktā nav citu pētniecības un inovācijas elementu, proti, tehnoloģijas izmantošana, pielietojums nav atkarīgs no tehnoloģiskas nenoteiktības atrisināšanas, kā rezultātā rodas jaunas zināšanas. **Lai novērstu pārāk ierobežojošās prasības, attiecīgi labots MK noteikumu Nr.692 2.7. un 3.9. apakšpunkts.**Saskaņā ar esošās MK noteikumu Nr.692 redakcijas 6. punktu pasākumam plānotā kopējā attiecināmā finansējumā ir iekļauts privātais līdzfinansējums 1 764 706 *euro* apmērā. Ņemot vērā, ka minētais punkts attiecas uz finansējuma saņēmēju – Latvijas Investīciju un attīstības aģentūru (LIAA) – nevis gala labuma guvējiem, esošā punkta redakcija ir **maldinoša, pieļaujot interpretāciju, ka LIAA privāto līdzfinansējumu nodrošina no sava budžeta**. Privātais līdzfinansējums 1.2.1.2. pasākuma ietvaros tiek nodrošināts gala labuma guvēju līmenī atbilstoši MK noteikumu Nr.692 29.1, 30., 80.1, 80.2, un 90.-92. punktā minētajām atbalsta intensitātēm. 1.2.1.2. pasākuma īstenošanā ieguldītais privātais finansējums tiek uzskaitīts atbilstoši darbības programmas “Izaugsme un nodarbinātība” nosacījumiem. **Līdz ar to nepieciešams labot MK noteikumu Nr.692 redakcijas 6. punktu**, vienlaikus precizējot attiecināmā finansējuma apjomu atbilstoši atbrīvotajai ES fondu rezervei.Ņemot vērā, ka **saimnieciski izdevīgākais risinājums** datu un informācijas uzkrāšanai MK noteikumu Nr.692 17.1.1., 17.1.6., 17.1.7., 17.1.11. un 17.1.12. apakšpunktā minēto atbalstāmo darbību ietvaros, **ir neveidojot atsevišķu informācijas sistēmu**, nepieciešams attiecīgi grozīt MK noteikumu Nr.692 **17.1.8. apakšpunktu.**Tā kā atbilstoši aktuālajām izmaksām nacionālo stendu organizēšanas izmaksas var sasniegt pat 50 000 *euro*, kas ir 25% no Jaunuzņēmumu atbalsta nodaļas gada budžeta, atbilstoši pieejamajam finansējumam ir secināms, ka **maksimālam rezultātam pret ieguldījumu** ir nepieciešams **koncentrēties uz mazāk resursietilpīgu aktivitāšu nodrošināšanu**. Līdz ar to nepieciešams no MK noteikumu Nr.692 17.1.10. apakšpunkta izslēgt nacionālo stendu organizēšanas aktivitāti, kā arī attiecīgi grozīt 18.1.13. apakšpunkta ievaddaļu un 18.1.13.9. apakšpunktu. Tāpat nepieciešams svītrot 18.1.3., 18.1.13.1., 18.1.13.2., 18.1.13.3., 18.1.13.4. un 18.1.13.10. apakšpunktu.Lai veicinātu pilnvērtīgu uzņēmējdarbības attīstību Viedās specializācijas stratēģijas mērķu sasniegšanā, nepieciešams paredzēt arī lielāku LIAA iesaisti šī procesa ieviešanā. Līdz ar to, lai nodrošinātu **Viedās specializācijas stratēģijas vērtību ķēžu ekosistēmu veidošanu un attīstīšanu**, tādējādi veicinot valsts konkurētspēju globālā līmenī, **MK noteikumi Nr.692 tiek papildināti ar 17.1.16. apakšpunktu**, kas paredz LIAA iesaisti Viedās specializācijas stratēģijas vērtību ķēžu ekosistēmu veidošanā, attīstībā un atpazīstamības veicināšanā Latvijā un ārvalstīs, un **18.1.18. apakšpunktu**, kas paredz šīs darbības attiecināmās izmaksas.Ņemot vērā **aktuālākās tendences nākotnes scenāriju izstrādē un prioritāro pētniecības, attīstības un inovāciju jomu ekosistēmu stratēģiskās attīstības izpētē, kā arī izvērtējot efektīvākos un saimnieciski izdevīgākos risinājumus**, nepieciešams precizēt attiecīgās darbības aprakstu, kas minēts MK noteikumu Nr.692 17.2.4. apakšpunktā. Turklāt, lai stiprinātu LIAA personāla profesionālo kapacitāti nepieciešams paredzēt, ka šo darbību turpmāk būs iespējams īstenot ne tikai kā ārpakalpojumu, izmantojot LIAA personālu, kas iesaistīts Tehnoloģiju pārneses programmas īstenošanā. Līdz ar to **tiek svītrots MK noteikumu Nr.692 17.2.4. apakšpunkts un pievienots 17.3. apakšpunkts, aprakstot darbības, kuras nodrošina gan LIAA personāls, gan ārpakalpojuma veidā**.Konstatēts, ka esošajā MK noteikumu Nr.692 31.4. apakšpunkta redakcijā **nav pietiekams nosacījumu klāsts tirgus cenas noteikšanai** pētniecības rezultātu komercializācijā, ņemot vērā dažādu pētniecības rezultātu pieprasījuma situāciju tirgū. Lai nodrošinātu pietiekamu iespēju klāstu un piemērotos Eiropas Savienības regulējumam intelektuālā īpašuma atsavināšanas atlīdzības novērtēšanā par līdzvērtīgu tirgus cenai – **Eiropas Komisijas paziņojuma “Nostādnes par valsts atbalstu pētniecībai, izstrādei un inovācijai”** (Eiropas Savienības Oficiālais Vēstnesis, 2014. gada 27. jūnijs, Nr. C 198/1) **29. punkta nosacījumiem** – ir nepieciešams MK noteikumus Nr.962 papildināt ar **31.4.3. un 31.4.4. apakšpunktu**, pieļaujot neatkarīgu ekspertu vērtējumu un ekonomiski izdevīgāku piedāvājumu lūgšanu no trešajām personām.Lai nodrošinātu **vienotu pieeju pievienotās vērtības nodokļa attiecināmībā** pētniecības organizāciju pētniecības rezultātu komercializācijas darbību veikšanā, proti, pievienotās vērtības nodokli attiecinātu arī MK noteikumu Nr.692 37. punktā minētajām darbībām tāpat kā 33. un 35. punktā minētajām darbībām, **MK noteikumi Nr.692 tiek attiecīgi papildināti ar 38.5. apakšpunktu**. Turklāt, nepieciešams paredzēt, ka visas **attiecināmās izmaksas būtu attiecinātas ar brīdi, kad noslēgti līgumi** ar pētniecības organizācijām par II fāzes projektu īstenošanu – ar 2018.gada 1.maiju, papildinot MK noteikumus nr.692 ar **38.2 punktu**.Ņemot vērā praksē konstatēto mērķa grupas intereses trūkumu par MK noteikumu Nr.692 41.8. apakšpunktā minēto atbalstu, lai nodrošinātu augstu efektivitāti, nepieciešams novirzīt resursus citiem inovācijas vaučeru veidiem. Lai koncentrētos uz pārējo MK noteikumu Nr.692 41. un 41.1 punktā minēto atbalstāmo darbību ieviešanu, nepieciešams **svītrot MK noteikumu Nr.692 41.8. apakšpunktu**.2019.gada 29.janvārī MK apstiprināts likumprojekts “Grozījumi jaunuzņēmumu darbības atbalsta likumā”, kas cita starpā paredz **atcelt nodarbinātības ierobežojumus atbalsta programmā augsti kvalificētu darbinieku piesaistei**, kas tiek finansēts 1.2.1.2.pasākuma ietvaros. Lai veicinātu Latvijas jaunuzņēmumu ekosistēmas attīstību, kas ir stratēģiski svarīga valsts ekonomiskajai izaugsmei, attiecībā uz komersantiem, kam atbalstu piešķir saskaņā ar normatīvajiem aktiem jaunuzņēmumu darbības atbalsta jomā, **nepieciešams paredzēt izņēmumu MK noteikumu Nr.692 45.2. apakšpunktā, kas spēkā esošajā redakcijā paredz, ka piesaistītais darbinieks nav cita komersanta valdes loceklis, kā arī netiek nodarbināts pie cita komersanta ne uz darba līguma, ne uzņēmuma līguma pamata.**MK noteikumu Nr.692 spēkā esošajā redakcijā 50. punkta trešais teikums dublē otrajā teikumā paskaidroto procesu, ka finansējuma saņēmējs atbalsta pieteikumu vērtē saskaņā ar finansējuma saņēmēja izstrādātiem atbalsta pieteikumu vērtēšanas kritērijiem, vērtēšanas kārtību (metodiku). Līdz ar to, **lai novērstu tiesību normu dublēšanu, nepieciešams svītrot 50. punkta trešo teikumu**, kas nosaka, ka lēmumu par atbalsta piešķiršanu finansējuma saņēmējs pieņem atbilstoši pieteikuma vērtēšanas rezultātiem, jo šī prasība ir izteikta jau minētā punkta otrajā teikumā. Tā kā **tehniski ekonomiskās priekšizpētes nodrošināšana** sīkajiem (mikro), mazajiem un vidējiem komersantiem dalībai Eiropas Savienības pētniecības un inovācijas pamatprogrammas “Apvārsnis 2020” apakšprogrammas “Mazo un vidējo komersantu instruments (*SME Instrument*)” 2.fāzē **atbalsts tiek piešķirts vienreizējā maksājuma veidā un veikts atbilstoši apstiprinātajai vienreizējā maksājuma metodikai**, proti, atbalsta piešķiršana tiek veikta pēc atbalstāmo darbību izpildes, nepieciešams **precizēt MK noteikumu Nr.692 52.3. apakšpunktu**, kas regulē atbalstāmo darbību veikšanas termiņu.**Lai novērstu tehniskas neprecizitātes** spēkā esošajā MK noteikumu Nr.692 redakcijā, nepieciešams ar 41.9. apakšpunktā minēto inovācijas vaučeru veidu papildināt 58. punktu, kas nosaka, ka pasākuma ietvaros komersants katru nākamo inovācijas vaučera atbalsta pieteikumu var iesniegt, ja ir īstenots iepriekšējais apstiprinātais atbalsta pieteikums, pieņemts lēmums par iepriekšējā atbalsta pieteikuma noraidīšanu vai sniegts atzinums par to, ka lēmumā par atbalsta pieteikuma apstiprināšanu ar nosacījumu ietvertie nosacījumi nav izpildīti. Līdz ar to MK noteikumu Nr.692 **58. punkta ierobežojums attiecas uz šo noteikumu 41.1., 41.2., 41.3., 41.4., 41.5., 41.6. un 41.9. apakšpunktā minētajām darbībām**. Lai nodrošinātu **vienotu pieeju pievienotās vērtības nodokļa attiecināmībā komersantu atbalstā**, piemērojot MK noteikumu Nr.692 80.1, 80.2, 90., 91. un 92. punktā noteiktās atbalsta intensitātes, nepieciešams papildināt MK noteikumus Nr.692 ar **80.3 un 92.1 punktu**, nosakot, ka attiecīgās atbalsta intensitātes tiek piemērotas ārpakalpojuma izmaksām bez pievienotās vērtības nodokļa.Esošajā MK noteikumu Nr.692 **100. punkta** redakcijā ir noteikts konkŗēts Komisijas 2014. gada 17. jūnija **Regulas (ES) Nr. 651/2014 darbības termiņš** – 2021. gada 30. jūnijs. Lai izvairītos no nepieciešamības nākotnē grozīt normu, mainoties regulas darbības termiņam, tā ir **jānosaka elastīgāka, neminot konkrētu datumu**. Līdz ar to attiecīgi tiek grozīts MK noteikumu Nr.692 100. punkts. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Latvijas Investīciju un attīstības aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pētniecības organizācijas, kuras ir Izglītības un zinātnes ministrijas Zinātnisko institūciju reģistrā reģistrētas augstskolas, kas ir atvasinātas publiskas personas, šo augstskolu aģentūras un augstskolu struktūrvienības, kā arī zinātniskie institūti, kas ir atvasinātas publiskas personas. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nerada tiešu ietekmi uz vidi, cilvēka veselību, administratīvo slogu un NVO. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas paziņojums “Nostādnes par valsts atbalstu pētniecībai, izstrādei un inovācijai” (Eiropas Savienības Oficiālais Vēstnesis, 2014. gada 27. jūnijs, Nr. C 198/1) . |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām sabiedrības līdzdalība tiek nodrošināta, ievietojot noteikumu projektu EM tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | 2020.gada 21.janvārī noteikumu projekts un tā anotācija ievietota Ekonomikas ministrijas tīmekļa vietnē: <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas tīmekļa vietnē: <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt viedokli. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Pēc noteikumu pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un Latvijas Investīciju un attīstības aģentūra kā projekta īstenotājs, kā arī Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ekonomikas ministrs R.Nemiro

Silakaktiņa, 67013133

Lauma.Silakaktina@em.gov.lv